இச்சம்பவம் குறித்து கோவை மாவட்டவன அலுவலர் மாரிமுத்து மற்றும் வால்பாறை காவல் துறை கண்காணிப்பாளர் சுப்ரமணி ஆகியோருடன் தேயிலைத் தோட்டத் தொழிலாளர்கள் மற்றும் அலுவலர்கள் சங்கத்தின் (சிஐடியு) வால்பாறை பொதுச்செயலாளர் பரமசிவம் மற்றும்சிம்கோனா பகுதி மக்கள் பேச்சுவார்த்தையில் ஈடுபட்டனர். இதில் சிறுத்தையை கூண்டு வைத்து பிடிக்கவும், மழைக்காலங்களில் மாலை 3 மணிக்கே தேயிலைத் தோட்டத் தொழிலாளர்களை வீட்டிற்கு அனுப்பவும், மேலும் புதர்களை உடனடியாக அகற்றவும், சிம்கோனா பகுதியில் சாலை வசதியை ஏற்படுத்தவும் வலியுறுத்தப்பட்டது. இதில் முதற்கட்ட நடவடிக்கையாக சிறுத்தையை பிடிக்க கூண்டு வைக்கப்படும் என வனத்துறை சார்பில் தெரிவிக்கப்பட்டது. இதையடுத்து அனைவரும் கலைந்து சென்றனர்.